منا مچار پکیری ءِ جنڈیں شال ءِ تہا
من بادشاہے آں بلکیں وتی ھیال ءِ تہا
وتا نہ پھمتگ شرّی ءَ دانکہ انسان ءَ
آ درچک واب نہ کپتگ وتی نہال ءِ تہا
مۓ نوک رُستگیں ورنا نہ منّ اَنت اے گپّ ءَ
کہ دود رنگ چِن اَنت اہد ءِ شِرک ءُ پال ءِ تہا
دمانے بند نہ بنت شہر ءِ الوت ءُ سُکسُک
اے چونیں کِسّہے چیریں تئی سور ءِ ھال ءِ تہا
پْرشیت وہدے منی شائری ءِ مستیں کئیپ
گُشۓ کہ سیم سروز ءِ سدنت دمال ءِ تہا
جہان ءِ زاہری دیدگ منا کُجا پولنت
کہ زند چون گْوزان اِنت منی زوال ءِ تہا
اے بہت ءِ پْروش گُشگ بیت کہ وھد ءِ باجوی
پْرشیت وہدے منی بانزلے کہ بال ءِ تہا
منت وار تاج بشیر ﴿ منظوربسمل ﴾۔